Diari Oficial de la Generalitat Valenciana


Sumari del DOGV 6744, del 29-03-2012 (2012/3106)

ORDE 2/2012, de 14 de març, de la Conselleria d'Economia, Indústria i Comerç, per la qual es deroga l'Orde d'11 de maig de 2009, de la Conselleria d'Indústria, Comerç i Innovació, per la qual es crea i regula la Comissió de Suports a la Comercialització.
--------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2012/03/14/2/dof/vci/html**

### Dades del document

Número de DOGV
:   6744

Data del DOGV
:   29-03-2012

Secció del DOGV
:   I. DISPOSICIONS GENERALS

Número del document
:   2012/3106


Data del document
:   14-03-2012

Organisme emissor
:   Conselleria d'Economia, Indústria i Comerç

Tipus de document
:   Ordre

Anàlisi jurídica

 Descriptors 

:   * comercialització
    * suport econòmic
    * reglament intern
    * organització administrativa
    * legislació

ORDE 2/2012, de 14 de març, de la Conselleria d'Economia, Indústria i Comerç, per la qual es deroga l'Orde d'11 de maig de 2009, de la Conselleria d'Indústria, Comerç i Innovació, per la qual es crea i regula la Comissió de Suports a la Comercialització. [2012/3106]  
Mitjançant l'Orde d'11 de maig de 2009, de la Conselleria d'Indústria, Comerç i Innovació, se crea i regula la Comissió de Suports a la Comercialització, amb la funció de proposar els criteris de valoració i els índexs de ponderació que, amb caràcter anual, hagen de servir de base per a l'avaluació tècnica dels projectes corresponents a cada convocatòria d'ajudes en matèria de comerç i, també, avaluar les sol·licituds d'ajudes i elevar al titular de la Conselleria a través de l'òrgan gestor les propostes per a la seua concessió.   
Pel Decret 97/2011, de 26 d'agost, del Consell, es va aprovar el Reglament Orgànic i Funcional de la Conselleria d'Economia, Indústria i Comerç, que partia de l'estructura orgànica bàsica aprovada pel Decret 75/2011, de 24 de juny, del Consell, modificat pels Decrets 89/2011, de 26 d'agost, 118/2011, de 9 de setembre i 121/2011 de 16 de setembre.   
  
La nova estructura administrativa justifica l'adaptació i simplificació de les normes organitzatives pròpies de la Conselleria d'Economia, Indústria i Comerç, perquè, sense perjuí del compliment de la normativa comunitària, estatal i autonòmica vigent, en matèria de subvencions, la gestió administrativa siga més eficient.   
L'article 22 de la Llei 38/2003, de 17 de novembre, General de Subvencions, establix que en el procediment de concessió de subvencions en règim de concurrència competitiva, amb la valoració prèvia de les sol·licituds a través de la seua comparació, d'acord amb els criteris prèviament fixats en les bases reguladores i en la convocatòria, la proposta de concessió serà formulada a l'òrgan concedent per un òrgan col·legiat a través de l'òrgan instructor. La composició de l'òrgan col·legiat serà la que establisquen les bases reguladores corresponents. S'ha considerat més operatiu fixar la composició d'este òrgan col·legiat a través de cada una de les bases reguladores de les subvencions, i que es constituïsca i extingisca en cada procediment de concessió d'ajudes, en compte de mantindre un òrgan col·legiat de caràcter permanent que realitze estes funcions.  
Per tot el susdit, en virtut de les atribucions conferides per l'article 28.e) de la Llei 5/1983, de 30 de desembre, del Consell  
  
ORDENE  
  
Article únic. Derogació normativa  
Queda derogada l'Orde d'11 de maig de 2009, de la Conselleria d'Indústria, Comerç i Innovació, per la qual es crea i regula la Comissió de Suports a la Comercialització.  
  
DISPOSICIÓ ADDICIONAL  
  
Única. No increment del gasto públic  
La implementació d'esta orde no podrà tindre cap incidència en la dotació de tots i cada un dels capítols de gasto assignats a esta conselleria i, en tot cas, haurà de ser atesa amb els mitjans personals i materials de la conselleria.  
  
DISPOSICIÓ FINAL  
  
Única. Entrada en vigor  
La present orde entrarà en vigor l'endemà de la publicació en el Diari Oficial de la Comunitat Valenciana.  
  
València, 14 de març de 2012  
  
El conseller d'Economia, Indústria i Comerç,  
MÁXIMO BUCH TORRALVA


Còpia Permalink ELI